open-index/open-wikipedia-markdown huggingface dataset:
ირლანდიის ეროვნული თეატრი

მინი|ირლანდიის ეროვნული (სააბატოს) თეატრი. ექსტერიერი.
**ირლანდიის ეროვნული თეატრი** (, ), *სააბატოს თეატრი* (ირლ. Amharclann na Mainistreach, ინგლ. Abbey Theatre) — თეატრი ქალაქ დუბლინში, ირლანდიის ერთ-ერთი წამყვანი კულტურული დაწესებულება. 

ირლანდიური სალიტერატურო თეატრის სახელწოდებით დააფუძნეს 1899 წელს უილიამ ბატლერ იეიტსმა და ლედი აუგუსტა გრეგორიმ, რომლებიც 1904 წლიდან თანამშრომლობდნენ დრამატურგ ჯონ მილინგტონ სინგთან. ამ დროისათვის თეატრის დასი გადავიდა განახლებულ შენობაში სააბატოს ქუჩაზე (აქედან მომდინარეობს სახელწოდება „სააბატოს თეატრი“). იდგმებოდა როგორც ორიგინალური პიესები, ასევე შონ ო’კეისისა და სხვათა ნაწარმოებები. მნიშვნელოვანი პრემიერები იყო სინგის „დასავლეთ სამყაროს ფლეიბოი“ (1907) და ო’კეისის „გუთანი და ვარსკვლავები“ (1926). 1924 წელს სააბატოს თეატრი გახდა სახელმწიფოს მიერ სუბსიდირებული პირველი თეატრი ინგლისურენოვან სამყაროში. 1951 წელს თეატრის თავდაპირველი შენობა ხანძარმა იმსხვერპლა. 1966 წელს ახალი თეატრი ააგეს.

## რესურსები ინტერნეტში
კატეგორია:ირლანდიის თეატრები
კატეგორია:ეროვნული თეატრები
კატეგორია:დუბლინი
კატეგორია:თეატრები ანბანის მიხედვით
მიხეილ ერისთავი (გენერალი)

**მიხეილ ბიძინას ძე ერისთავი** (დ. 9 თებერვალი, 1827, სოფ. კარალეთი, ახლანდ. გორის მუნიციპალიტეტი, — გ. 7 მაისი, 1894, გორი) — თავადი, ქსნის ერისთავთა საგვარეულოდან, რუსეთის იმპერიის არმიის გენერალ-ლეიტენანტი (1885). გენერლების ნიკოლოზ ერისთავისა და კონსტანტინე ერისთავის ძმა.

მონაწილეობდა ყირიმისა (1853–1856) და რუსეთ-ოსმალეთის (1877–1878) ომებში. 1877 წელს მიენიჭა გენერალ-მაიორის, 1885 წელს — გენერალ-ლეიტენანტის წოდება. დაკრძალულია თბილისში, კალოუბნის წმინდა გიორგის ეკლესიის საგვარეულო აკლდამაში. 

## ლიტერატურა 
## რესურსები ინტერნეტში 
## სქოლიო
კატეგორია:დაბადებული 9 თებერვალი
კატეგორია:დაბადებული 1827
კატეგორია:გორის მუნიციპალიტეტში დაბადებულები
კატეგორია:გარდაცვლილი 7 მაისი
კატეგორია:გარდაცვლილი 1894
კატეგორია:ქართველი გენერლები
კატეგორია:რუსეთის იმპერიის გენერლები
ედვარდ ები

**ედვარდ ები** (; დ. 29 იანვარი, 1927, ინდიანა, პენსილვანია, აშშ, — გ. 14 მარტი, 1989, ტუსონი, არიზონა, აშშ) — ამერიკელი მწერალი და პუბლიცისტი, გარემოს დამცველი აქტივისტი.

დაამთავრა ნიუ-მექსიკოს უნივერსიტეტი (B.A., 1951; M.A., 1956). კარიერის დასაწყისში მუშაობდა აშშ ეროვნული პარკების სამსახურის რეინჯერად და ტყის ხანძრების აღმომჩენად. ების ეკუთვნის არაერთი მხატვრული ნაწარმოები და ესე, რომელშიც გაკრიტიკებულია თანამედროვე მომხმარებლური კულტურის უხეში ჩარევა ველურ ბუნებაში და ასახულია ავტორის რადიკალური ენვაირონმენტალისტური ფილოსოფია. მისი თხზულებებიდან აღსანიშნავია ავტობიოგრაფიული ხასიათის „უდაბნოს განდეგილები“ (Desert Solitaire, 1968) და რომანი „ქანჩის გასაღების ბანდა“ (The Monkey Wrench Gang, 1975). ეს უკანასკნელი აღწერს პარტიზანი გარემოს დამცველების ჯგუფის თავგადასავალს, რომელიც შთაგონების წყაროდ იქცა არაერთი წამოწყებისთვის რეალურ ცხოვრებაში. საკუთარი ანდერძის თანახმად საძილე ტომარაში მოთავსებული დაკრძალეს მოუნიშნავ ადგილზე არიზონის უდაბნოში. 

## რესურსები ინტერნეტში
კატეგორია:დაბადებული 29 იანვარი
კატეგორია:დაბადებული 1927
კატეგორია:გარდაცვლილი 14 მარტი
კატეგორია:გარდაცვლილი 1989
კატეგორია:XX საუკუნის ამერიკელი მამაკაცი მწერლები
კატეგორია:ამერიკელი პუბლიცისტები
კატეგორია:ბუნების დაცვაში მოღვაწე ადამიანები
სერგო მეგრელიშვილი

**სერგო სილიბისტროს ძე მეგრელიშვილი** (დ. 12 ოქტომბერი, 1884, ფარცხმა — გ. 1938) — ქართველი ბოლშევიკი რევოლუციონერი. 

## ბიოგრაფია
1902 წლიდან ჩაება რევოლუციურ მოძრაობაში. 1905-1907 წლებში მონაწილეობდა შეიარაღებულ გამოსვლებში გურიაში. რეაქციის წლებში აგრძელებდა არალეგალურ საქმიანობას აფხაზეთსა და გურიაში. 1918-1920 წლებში საქართველოს დემოკრატიული რესპუბლიკის მთავრობამ რამდენჯერმე დააპატიმრა ანტისახელმწიფოებრივი საქმიანობის გამო. 1920 წლის მაისიდან მუშაობდა თიანეთის მაზრაში პატრიულ ორგანიზატორად. აქ ის კვლავ დააპატიმრეს და გადაასახლეს აზერბაიჯანში, სადაც მუშაობდა განჯის სამაზრო კომიტეტის მდივნად. საქართველოს საბჭოთა ოკუპაციის შემდეგ მუშაობდა სხვადასხვა თანამდებობებზე.

## ლიტერატურა
კატეგორია:დაბადებული 1884
კატეგორია:დაბადებული 12 ოქტომბერი
კატეგორია:გარდაცვლილი 1938
კატეგორია:ქართველი რევოლუციონერები
კატეგორია:ჩოხატაურის მუნიციპალიტეტში დაბადებულები
კატეგორია:ქართველი ბოლშევიკები
სერგო
გუბერნია

**გუბერნია** () — მსხვილი ადმინისტრაციულ-ტერიტორიული დაყოფის ერთეული რუსეთში; შემოიღო პეტრე I-მა XVIII საუკუნეში. 1708 წელს მან რუსეთის იმპერია დაყო რვა გუბერნიად: ინგერმანლანდის, მოსკოვის, სმოლენსკის, არხანგელოგოროდის, კიევის, ყაზანის, აზოვის და ციმბირის. 1713-1719 წლებში შეიქმნა ახალი გუბერნიები: ნიჟნი-ნოვგოროდის, ასტრახანის და რიგის. სმოლენსკის გუბერნია შეუერთდა მოსკოვისა და რიგის გუბერნიებს. 1719 წელს გუბერნიები დაიყო პროვინციებად, ხოლო პროვინციები რაიონებად. გუბერნიას სათავეში ედგა გუბერნატორი. ეკატერინე II-ს დროს მიღებული იქნა „სრულიად რუსეთის იმპერიის გუბერნიების მართვის განწესება“. 1775-1780 წლებში გუბერნიების რიცხვი 40-მდე გაიზარდა, ხოლო მისი მეფობის დასასრულს რუსეთის იმპერიის მიერ დაპყრობილი ტერიტორიების ხარჯზე 51-მდე. ამ დროს გუბერნიები, 2 ან 3, გაერთიანდნენ სამეფისნაცვლოში. XIX საუკუნეში შიდა რუსეთში შენარჩუნდა გუბერნიები, ხოლო განაპირა კოლონებში შეიქმნა საგენერალგუბერნატოროები. გუბერნიები რუსეთში გაუქმდა 1924-1929 წლებში.

რუსეთის იმპერიის მიერ ანექსირებულ საქართველოში 1840 წელის 10 აპრილს შეიქმნა საქართველო-იმერეთის გუბერნია, რომელმაც 1846 წლამდე იარსება. 1846 წლის 14 დეკემბრის დებულებით საქართველოს ტერიტორია თბილისისა და ქუთაისის გუბერნიებად დაყვეს.

## იხილეთ აგრეთვე
* საქართველოს გუბერნია
* საქართველო-იმერეთის გუბერნია
* ტფილისის გუბერნია
* ქუთაისის გუბერნია
* შავიზღვისპირეთის გუბერნია

## ლიტერატურა
* ცინცაძე ზ., აღმოსავლეთ საქართველოს გვიანი შუასაუკუნეებისა და XIX ს-ის ადმინისტრაციულ-ტერიტორიული დაყოფა, თბ., 1974. 

*
ზაალ ქიქოძე (რევოლუციონერი)

**ზაალ იოსების ძე ქიქოძე** (დ. 1896, ბახვი, — გ. 24 დეკემბერი, 1922, აბასთუმანი) — ქართველი რევოლუციონერი.

## ბიოგრაფია
სწავლობდა პეტროგრადის სამხედრო-სამედიცინო აკადემიაში, სადაც აქტიურ მონაწილეობას იღებდა სტუდენტთა რევოლუციური წრეების მუშაობაში. 1917 წელს მონაწილეობდა თებერვლის რევოლუციასა და ოქტომბრის გადატრიალებაში. მუშაობდა პეტროგრადის რევკომში. 1918 წელს მოსკოვში მუშაობდა ეროვნებათა სახალხო კომისარიატში. 1919 წელს გაგზავნეს ყირიმში. 1918-1919 წლებში მონაწილეობდა საქართველოს დემოკრატიული რესპუბლიკის წინააღმდეგ შეთქმულებებში, რის გამოც ორჯერ იყო დაპატიმრებული. საქართველოს საბჭოთა ოკუპაციის შემდეგ მუშაობდა საქართველოს სსრ სახკომსაბჭოში. დაკრძალულია თბილისში.

## ლიტერატურა
კატეგორია:ქართველი რევოლუციონერები
კატეგორია:გარდაცვლილი 24 დეკემბერი
კატეგორია:დაბადებული 1896
კატეგორია:გარდაცვლილი 1922
კატეგორია:გარდაცვლილი 6 ოქტომბერი
კატეგორია:ბახვში დაბადებულები
კატეგორია:ქართველი ბოლშევიკები
კვაჭანტირაძე

საკუთარი სახელი **კვაჭანტირაძე** შეიძლება აღნიშნავდეს ერთ-ერთ შემდეგ პიროვნებათაგანს:

* არტემ კვაჭანტირაძე — კომპოზიტორი
* ვასილ კვაჭანტირაძე — სნაიპერი, საბჭოთა კავშირის გმირი
* ზვიად კვაჭანტირაძე — პოლიტიკოსი 
* თამაზ კვაჭანტირაძე — ფილოლოგი 

## იხილეთ აგრეთვე
* კვაჭი კვაჭანტირაძე — მწერალ მიხეილ ჯავახიშვილის რომანი
* კვაჭი კვაჭანტირაძე — მწერალ მიხეილ ჯავახიშვილის რომანის პერსონაჟი 

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
სინეკდოქე

**სინეკდოქე** — (ბერძნ. „ერთდროული გაგება“ — სიტყვის სხვა ტევადობითა და დატვირთვით გამოყენება)   მეტყველების ფიგურა, მეტონიმიის ქვეკატეგორია, რომელშიც დასახელებულია ნაწილი მთელის მაგივრად, ან პირიქით - მთელი ნაწილის ნაცვლად:     „ზეპირად იცის რუსთაველი“ („კარგად იცის შოთა რუსთაველის შემოქმედება“, *pars pro toto*) და „ამერიკა“ („ამერიკის შეერთებული შტატების“ მაგივრად, *totum pro parte*). 

## ცნების განმარტება 
სინეკდოქე არის რიტორიკული ფიგურა, ტროპი, რომელიც ძალიან ჰგავს მეტონიმიას - რომელიც აღნიშნავს ერთი სახელის მეორით შეცვლას.   შესაძლოა, სინეკდოქე მეტონიმიის ქვეკატეგორიადაც მოვიაზროთ. თავისთავად ორივე ტროპი - მეტონიმია და სინეკდოქე - კავშირს ამყარებენ მეტაფორასთან. თუმცა, მეტაფორაში ერთი საგნიდან მეორეზე თვისების გადატანა ხდება არა მოვლენათა რეალური კავშირი ნიადაგზე (მეტონიმია), არამედ - მსგავსების საფუძველზე.
## სქოლიო
კატეგორია:რიტორიკა
კატეგორია:რიტორიკული ფიგურები
კატეგორია:ტროპები
ბერენის ებოტი

**ბერენის ებოტი** (; დ. 17 ივლისი, 1898, სპრინგფილდი, ოჰაიო, აშშ, — გ. 9 დეკემბერი, 1991, მონსონი, მენი, აშშ) — ამერიკელი ფოტოგრაფი ქალი.

1918 წლიდან სწავლობდა ნიუ-იორკში, პარიზსა და ბერლინში. პარიზში ის ამერიკელი დადაისტი და სიურრეალისტი ხელოვანის, მან რეის და ფრანგი ფოტოგრაფის, ეჟენ ატჟეს თანაშემწედ მუშაობდა. 1925 წელს დააარსა საკუთარი სტუდია და შექმნა პარიზის საზოგადოების წარმომადგენლების პორტრეტები. ატჟეს გარდაცვალების (1927) შემდეგ შეაგროვა და კატალოგირება გაუკეთა მის ფოტოებსა და ნეგატივებს. 1930-იან წლებში ამერიკის „ხელოვნების ფედერალური პროექტის“ ფარგლებში შექმნა ნიუ-იორკის უბნების ფოტოსერია — ქალაქის არქიტექტურული იერსახის ცვლილებების მატიანე (ნამუშევრების დიდი ნაწილი 1939 წელს შევიდა კრებულში „ცვალებადი ნიუ-იორკი“ [Changing New York]). გამოქვეყნებული აქვს რამდენიმე ნაშრომი ფოტოხელოვნების შესახებ.

## გალერეა 

Berenice Abbott by Hank ONeal NYC 1979.jpg|ბერენის ებოტი. ფოტოგრაფი: ჰანკ ო'ნილი (1979)
Janet Flanner.jpg|ბერენის ებოტი, „ჯანეტ ფლანერის პორტრეტი“ (1925)
Blossom Restaurant; 103 Bowery by Berenice Abbott in 1935.jpg|ბერენის ებოტი, „რესტორანი «ბლოზომი» ნიუ-იორკში“ (1935)
Financial district rooftops III in Manhattan in 1938.jpg|ბერენის ებოტი, „მანჰეტენის ფინანსური რაიონის სახურავების ხედი“ (1938)

## რესურსები ინტერნეტში
კატეგორია:დაბადებული 17 ივლისი
კატეგორია:დაბადებული 1898
კატეგორია:გარდაცვლილი 9 დეკემბერი
კატეგორია:გარდაცვლილი 1991
კატეგორია:ამერიკელი ფოტოგრაფები
დავით კოვზირიძე (მრავალმნიშვნელოვანი)

**დავით კოვზირიძე** შეიძლება აღნიშნავდეს:
*დავით კოვზირიძე — პოლიტიკოსი
*დავით კოვზირიძე —  მწერალი და ჟურნალისტი
პეტრე მამრაძე (მრავალმნიშვნელოვანი)

**პეტრე მამრაძე** შეიძლება აღნიშნავდეს:
*პეტრე მამრაძე —   ინჟინერი, ჰიდროტექნიკოსი, არქიტექტორი. 
*პეტრე მამრაძე — პოლიტიკოსი
გრეის ებოტი

[მინი|გრეის ებოტი, [1929.]]
**გრეის ებოტი** (; დ. 17 ნოემბერი, 1878, გრანდ-აილენდი, ნებრასკა, აშშ, — გ. 19 ივნისი, 1939, ჩიკაგო, ილინოისი, აშშ) — ამერიკელი სოციალური მუშაკი, საჯარო მოხელე, პედაგოგი და რეფორმატორი; ედიტ ებოტის და.

სწავლობდა გრანდ-აილენდის კოლეჯში, შემდეგ ნებრასკის და ჩიკაგოს უნივერსიტეტებში. ჩიკაგოში მოიპოვა პოლიტიკურ მეცნიერებათა დოქტორის ხარისხი (1909). 1908 წელს დაიწყო მუშაობა ჯეინ ადამსის „ჰალ-ჰაუზში“ (სოციალური დაწესებულება, რომელიც ე.წ. სეტლემენტის მოძრაობის ფარგლებში შეიქმნა) ჩიკაგოში. იქვე ებოტი გახდა იმიგრანტთა დამცველი ლიგის ერთ-ერთი დამაარსებელი. 1921-1934 წლებში ხელმძღვანელობდა ფედერალურ სამსახურს — აშშ ბავშვთა ბიუროს, იბრძოდა ბავშვთა შრომის გამოყენების შეზღუდვის საკანონმდებლო საფუძვლის შექმნისთვის. 1924 წელს მის მიერ ლობირებული საკონსტიტუციო ცვლილების პროექტი  ბავშვთა შრომის აკრძალვის შესახებ გადაეცა შტატებს განსახილველად, თუმცა რატიფიცირება არ მომხდარა. არის რამდენიმე წიგნის ავტორი, მ.შ. ყველაზე ცნობილია ორტომეული „ბავშვი და სახელმწიფო“ (The Child and the State, 1938).

## რესურსები ინტერნეტში
კატეგორია:დაბადებული 17 ნოემბერი
კატეგორია:დაბადებული 1878
კატეგორია:გარდაცვლილი 19 ივნისი
კატეგორია:გარდაცვლილი 1939
კატეგორია:ამერიკელი საზოგადო მოღვაწეები
ანტალიის ტრამვაი

[thumb|250px|[Antray (ჩქაროსნული ტრამვაი), CAF Urbos მარკის ტრამვაის ვაგონი]]
256px|right|ანტალიის ტრამვაის სქემა
**ანტალიის ტრამვაი** — სამი ხაზისგან შემდგარი ტრამვაის სისტემა თურქეთის ქალაქ ანტალიაში, რომელსაც ექსპლოატაციას უწევს Antalya Ulaşım A.Ş.

## მიმოხილვა
ტრამვაის პირველი ხაზი ანტალიაში გაიხსნა 1999 წელს, მისი სიგრძე 4,7 კმ-ია. 2009 წლის მარტში ტრამვაის სისტემას დაემატა მეორე ხაზი, რომლის სიგრძე 30 კმ-ია, ხოლო მესამე, 12 კმ სიგრძის ხაზი გაიხსნა 2019 წელს. ამ სამი ხაზიდან ერთი არის ჩვეულებრივი ტრამვაის ხაზი (Nostaljik tramvay), ხოლო ორი ჩქაროსნული (AntRay). სამივე ხაზზე ლიანდაგის სიგანე 1435 მმ-ია.

## ხაზები 
## თურქეთის ტრამვაის სისტემების სია
* ანტალია (მოქმედი)
* ბურსა (მოქმედი)
* გაზიანთეფი (მოქმედი)
* ესქიშეჰირი (მოქმედი)
* იზმითი (მშენებარე)
* იზმირი (გაუქმებული)
* კაისერი (მოქმედი)
* კონია (მოქმედი)
* სამსუნი (მოქმედი)
* სტამბოლი (მოქმედი)

## რესურსები ინტერნეტში
* trampicturebook.de
* transport.vpeterburge.ru
ჯორჯ ებოტი

[მინი|ჯორჯ ებოტი, [1928.]]
**ჯორჯ-ფრენსის ებოტი** (; დ. 25 ივნისი, 1887, ფორესტვილი, ნიუ-იორკი, აშშ, — გ. 31 იანვარი, 1995, მაიამი-ბიჩი, ფლორიდა, აშშ) — ამერიკელი რეჟისორი, პროდიუსერი და დრამატურგი, რომლის მოღვაწეობა თეატრსა და კინემატოგრაფში რვა ათწლეულზე მეტხანს გაგრძელდა. 

თეატრალური კარიერა მსახიობობით დაიწყო. 1913 წლიდან გამოდიოდა ბროდვეიზე. მალევე შეუდგა პიესების წერას და რეჟისორობას. პირველი მნიშვნელოვანი წარმატება სპექტაკლმა „განტევების ვაცი“ (The Fall Guy) მოუტანა 1925 წელს. ებოტმა ასევე დადგა ბევრი პოპულარული მიუზიკლი, მ. შ., „ბიჭები სირაკუზიდან“ (The Boys from Syracuse, 1938), „მეგობარი ჯოი“ (Pal Joey, 1940), „სად არის ჩარლი“ (Where’s Charley, 1948), „საოცარი ქალაქი“ (Wonderful Town, 1953) და „წყეული იანკები“ (Damn Yankees, 1955). აქტიურ თეატრალურ მოღვაწეობას 1980-იან წლებშიც განაგრძობდა; 95 წლის ასაკში, 1983 წელს, განმეორებით დადგა 1936 წლის მიუზიკლი „ფეხისწვერებზე“ (On Your Toes). ასევე იყო არაერთი ფილმის სცენარის ავტორი და რეჟისორი. გარდაიცვალა 107 წლის ასაკში.

## რესურსები ინტერნეტში
კატეგორია:დაბადებული 25 ივნისი
კატეგორია:დაბადებული 1887
კატეგორია:გარდაცვლილი 31 იანვარი
კატეგორია:გარდაცვლილი 1995
კატეგორია:ამერიკელი რეჟისორები
კატეგორია:ამერიკელი დრამატურგები
ალექსანდრე ინწკირველი (არქიტექტორი)

**ალექსანდრე სოლომონის ძე ინწკირველი** (დ. 15 იანვარი, 1898, ნაგომარი, — გ. 6 მაისი, 1967, თბილისი) — ქართველი არქიტექტორის, საქართველოს სსრ დამსახურებული ინჟინერი (1961). 

## ბიოგრაფია
1930 წელს დაამთავრა მოსკოვის უმაღლესი სამხატვრო ტექნიკური ინსტიტუტი არქიტექტურის სპეციალობით. იყო საქართველოს სსრ არქიტექტორთა კავშირის ერთ-ერთი დამაარსებელი და გამგეობის უცვლელი წევრი. 1947-1952 წლებში იყო ამ კავშირის პირველი მდივანი. 1930-1960 წლებში ეწეოდა პედაგოგიურ მოღვაწეობასაც. 1947 წელს თომა ფოცხიშვილთან ერთად ააშენა სოცდაზღვევის სანატორიუმი, ხოლო 1956 წელს ვ. ჩანტლაძესთან სსრ კავშირის თავდაცვის სამინისტროს სანატორიუმის კომპლექსი.

## ლიტერატურა
## რესურსები ინტერნეტში
კატეგორია:ქართველი არქიტექტორები
კატეგორია:დაბადებული 15 იანვარი
კატეგორია:დაბადებული 1898
კატეგორია:გარდაცვლილი 1967
კატეგორია:გარდაცვლილი 6 მაისი
კატეგორია:ოზურგეთის მუნიციპალიტეტში დაბადებულები
გიორგი თუთაშვილი

**გიორგი თუთაშვილი** (დ. 5 თებერვალი, 1999, ქუთაისი) — ქართველი სპორტსმენი (ძიუდო), ჭაბუკებს შორის ევროპის თასის ვერცხლის მედლის მფლობელი ( 2016, ანთალია, თურქეთი), ახალგაზრდებს შორის ევროპის ჩემპიონი (2019, ვანტაა, ფინეთი).

## ძირითადი შედეგები 
## რესურსები ინტერნეტში 
* ძიუდოს საერთაშორისო ფედერაცია
* გიორგი თუთაშვილი  — ქართული სპორტი

კატეგორია:დაბადებული 5 თებერვალი
კატეგორია:დაბადებული 1999
კატეგორია:ქუთაისში დაბადებულები
კატეგორია:ქართველი ძიუდოისტები
გიორგი თოხაძე

**გიორგი თოხაძე** (დ. 14 თებერვალი, 2001, ოზურგეთი) — ქართველი სპორტსმენი (ბერძნულ-რომაული ჭიდაობა) ,ახალგაზრდული ოლიმპიური თამაშების ვერცხლის პრიზიორი (2018, 51 კგ), ჭაბუკებს შორის ევროპის ჩემპიონი (2018, სკოპიე, ჩრდილოეთი მაკედონია).

## ძირითადი შედეგები 
## რესურსები ინტერნეტში 
* გიორგი თოხაძე  — ქართული სპორტი

კატეგორია:დაბადებული 14 თებერვალი
კატეგორია:დაბადებული 2001
კატეგორია:ქართველი მოჭიდავეები ბერძნულ-რომაულ სახეობაში
კატეგორია:ოზურგეთის მუნიციპალიტეტში დაბადებულები
ვანო ინწკირველი

**ვანო ნიკოლოზის ძე ინწკირველი**, ფსვედონიმი *სტეპკო*  (დ. 15 აგვისტო, 1887, ფამფალეთი, — გ. 20 მაისი, 1908, ბაქო) — ქართველი რევოლუციონერი.

## ბიოგრაფია
1901 წლიდან ეწეოდა რევოლუციურ საქმიანობას. 1904 წლიდან იყო ჭიათურაში ბოლშევიკური კომიტეტის წევრი. 1905 წლის რევოლუციის დროს იყო ჭიათურაში გაფიცვების და შორაპნის მაზრის სამხედრო შტაბის ერთ-ერთი მეთაური. მონაწილეობდა ჩხარის და ყვირილის საპოლიციო განყოფილებების, თენგინის პოლკის განიარაღებაში. 1906-1907 წლებში ეწეოდა პროპაგანდისტულ მუშოაბას თბილისის მუშათა არალეგალურ წრეებში. 1908 წელს პარტიის დავალებით გაემგზავრა ბაქოში, სადაც დაიღუპა პოლიციასთან შეტაკების დროს.

## ლიტერატურა
*რევოლუციური მოძრაობის მოღვაწენი საქართველოში, თბილისი, 1961

## რესურსები ინტერნეტში
კატეგორია:ქართველი რევოლუციონერები
კატეგორია:დაბადებული 15 აგვისტო
კატეგორია:დაბადებული 1887
კატეგორია:გარდაცვლილი 1908
კატეგორია:გარდაცვლილი 20 მაისი
კატეგორია:ოზურგეთის მუნიციპალიტეტში დაბადებულები
ლიხაურის წმინდა გიორგის ხატი

მინი|წმინდა გიორგის ხატი
**ლიხაურის წმინდა გიორგის ხატი** — წმინდა გიორგის ვერცხლის პერანგიანი ხატი (0,3x0,21 მ.) ლიხაურის ეკლესიიდან.

ხატი აღწერილია ნიკოდიმ კონდაკოვის ნაშრომში და ასევე შესულია დიმიტრი ერმაკოვის კატალოგში (№2041).

ხატს ამშვენებდა ასომთავრული წარწერა:

## ლიტერატურა
*Кондаков Н. П., Бакрадзе Д. „Опись памятников древности в некоторых храмах и монастырях Грузии“. СПб. ст. 138, 1890г.

კატეგორია:ლიხაურის ეკლესია
კატეგორია:ქართული ხატები
ლიხაურის ტრიპტიქი

**ლიხაურის ტრიპტიქი** — XII-XIII საუკუნეების ტრიპტიქი ლიხაურის ეკლესიიდან.

ტრიპტიქის აღწერა გვხვდება მხოლოდ ნკოდიმ კონდაკოვთან. მისი სიტყვებით ტრიპტიქიდან შემორჩენილი იყო მხოლოდ კარებები (თითოეული ზომით — 0,21x0,085 მ.). კარედი მოჭედილი იყო მოოქროვილი ვერცხლის ფირფიტით. კარედებზე ზევით ანგელოზები ხოლო ქვევით მოციქულები პეტრე და პავლე იდგა.

## ლიტერატურა
*Кондаков Н. П., Бакрадзе Д. „Опись памятников древности в некоторых храмах и монастырях Грузии“. СПб. ст. 134, 1890г.

კატეგორია:ლიხაურის ეკლესია
კატეგორია:ქართული ხატები
თეოდორა კახიანი

**თეოდორა კახიანი** (დ. 14 ოქტომბერი, 1993, თბილისი) — ქართველი სპორტსმენი ქალი (ფარიკაობა), მსოფლიო თასის (სატელიტი) ვერცხლის მედალოსანი (2019, თბილისი, საქართველო), ევროპის ჩემპიონი (2017, თბილისი, საქართველო).

## ძირითადი შედეგები 
## რესურსები ინტერნეტში 
* თეოდორა კახიანი  — ქართული სპორტი 

კატეგორია:დაბადებული 14 ოქტომბერი
კატეგორია:დაბადებული 1993
კატეგორია:ქართველი მოფარიკავეები
კატეგორია:თბილისში დაბადებულები
კატეგორია:ქალები სპორტში
ალექსანდრე ახვლედიანი (მრავალმნიშვნელოვანი)

**ალექსანდრე ახვლედიანი ** შეიძლება აღნიშნავდეს:
* ალექსანდრე ახვლედიანი —    მეცნიერი. მშენებლობისა და სამთო მექანიკის დარგის სპეციალისტი
* ალექსანდრე ახვლედიანი   —  საქართველოს რესპუბლიკის პირველი მოწვევის უზენაესი საბჭოს წევრი
* ალექსანდრე ახვლედიანი — პოლკოვნიკი
კონსტანტინე კობერიძე

**კონსტანტინე კობერიძე** (დ. 5 იანვარი, 1917, სიღნაღი — გ. 1964) — ქართველი სპორტსმენი (ბერძნულ-რომაული ჭიდაობა), სსრკ-ს ხუთგზის ჩემპიონი (1940 ორ წონით კატეგორიაში, 1941, 1944, 1945), სსრკ ჩემპიონი სამბოში (1939). ის იყო სსრ კავშირიდან ევროპის პირველი ჩემპიონი (1947, პრაღა, ჩეხოსლოვაკია). საბჭოთა კავშირის სპორტის დამსახურებული ოსტატი (1943).

## ძირითადი შდეგები 
## რესურსები ინტერნეტში 
* კონსტანტინე კობერიძე — ქართული სპორტი
* კონსტანტინე კობერიძე — მემატიანე

## სქოლიო 
კატეგორია:დაბადებული 5 იანვარი
კატეგორია:დაბადებული 1917
კატეგორია:სიღნაღში დაბადებულები
კატეგორია:სიღნაღის მუნიციპალიტეტში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
კატეგორია:გარდაცვლილი 1964
კ
კატეგორია:საბჭოთა კავშირის სპორტის დამსახურებული ოსტატები
დავით კვაჭაძე (მოკრივე)

{{ინფოდაფა სპორტსმენი
| თავისფერი = 
| სახელი = დავით კვაჭაძე
| სურათი = David Kvachadze (born 25 December 1951) — Georgian boxer.jpg 
| სურათისზომა = 
| წარწერა =  
| დაბადების სახელი = 
| სრული სახელი = დავით ივანეს ძე კვაჭაძე
| მეტსახელი = 
| ეროვნება = ქართველი
| დაბადების თარიღი =  
| დაბადების ადგილი = თბილისი, საქართველოს სსრ, სსრ კავშირი 
| გარდაცვალების თარიღი = 
| გარდაცვალების ადგილი = 
| სიმაღლე =  
| წონა = 81
| საიტი = 
| ქვეყანა =  სსრ კავშირი
| სპორტი = კრივი
| სახეობა = 
| კლუბი = „ბურევესტნიკი“ თბილისი
| გუნდი = 
| მწვრთნელი =  
| მედლისთარგები = 

|}
| მედლები = 
| ჯილდოები = { style="background:transparent"

}
{ style="background:transparent"
 
} 
}}
**დავით ივანეს ძე კვაჭაძე** (დ. 25 დეკემბერი, 1951, თბილისი) — ქართველი და საბჭოთა მოკრივე. საბჭოთა კავშირის საერთაშორისო კლასის სპორტის ოსტატი, საბჭოთა კავშირის სპორტის დამსახურებული ოსტატი (1981), ღირსების ორდენის კავალერი (2001), თბილისის საპატიო მოქალაქე (2021).

## ბიოგრაფია
საბჭოთა კავშირის სამგზის ჩემპიონი (1976, 1977, 1979), მოსკოვის ოლიმპიური თამაშების (1980) მონაწილე (მეოთხედფინალში ქულებით დამარცხდა იუგოსლავიელ მეტოქესთან, სლობოდან კაჩართან), საქართველოს წლის საუკეთესო სპორტსმენი (1977), ევროპის ჩემპიონი (1977, ჰალე, გდრ).

## ძირითადი შედეგები 
## მიღწევები 
; ევროპის ჩემპიონი
*  1977 (-81 კგ; ჰალე, გდრ)

; საბჭოთა კავშირის ჩემპიონი
*  1980 (ქვემძიმე წონა; დონის როსტოვი, რუსეთი)
*  1977 (ქვემძიმე წონა; ფრუნზე, ყირგიზეთი)
*  1976 (ქვემძიმე წონა; სვერდლოვსკი, რუსეთი)

; საბჭოთა კავშირის ვიცე-ჩემპიონი
*  1978 (ქვემძიმე წონა; თბილისი, საქართველო)

; საბჭოთა კავშირის ჩემპიონატის ბრინჯაოს პრიზიორი
*  1979 (ქვემძიმე წონა; მოსკოვი, რუსეთი)

## ლიტერატურა 
* 

## პერიოდიკა 
* 
* 

## რესურსები ინტერნეტში 
* დავით კვაჭაძე — ქართული სპორტი
* დავით კვაჭაძე — მემატიანე

## სქოლიო 
დ
კატეგორია:დაბადებული 25 დეკემბერი
კატეგორია:დაბადებული 1951
კატეგორია:თბილისში დაბადებულები
კატეგორია:ქართველი მოკრივეები
კატეგორია:თბილისის საპატიო მოქალაქეები (2021)
კატეგორია:საბჭოთა კავშირის სპორტის დამსახურებული ოსტატები
კატეგორია:საბჭოთა კავშირის საერთაშორისო კლასის სპორტის ოსტატები
კატეგორია:საქართველოს სახელმწიფო ფიზიკური კულტურის ინსტიტუტის კურსდამთავრებულები
კატეგორია:ცოცხალი ადამიანები
კონსტანტინე ერისთავი (გენერალ-მაიორი)

**კონსტანტინე ბიძინას ძე ერისთავი** (დ. 23 მაისი, 1836, სოფ. კარალეთი, ახლანდ. გორის მუნიციპალიტეტი, — გ. 2 მაისი, 1897, გორი) — თავადი,  ქსნის ერისთავთა საგვარეულოდან, რუსეთის იმპერიის არმიის გენერალ-მაიორი (1896). 

სხვადასხვა დროს მეთაურობდა ქუთაისის 1-ლ ქვეით რაზმს (დრუჟინას), 1-ლ ქართულ ქვეით რაზმს, კავკასიის I მსროლელთა რაზმს, გორის სარეზერვო პოლკს და გორის მაზრის ყველა საჯარისო ნაწილს, იყო გორის ქალთა გიმნაზიის საპატიო მეურვე. მონაწილეობდა ყირიმის (1853–1856), კავკასიისა და რუსეთ-ოსმალეთის (1877–1878) ომებში. 1883 წელს მიიღო პოლკოვნიკის წოდება. 1896 წელს თადარიგში გავიდა მუნდირის ტარების უფლებით და გენერალ-მაიორის ჩინის მინიჭებით. დაჯილდოებულია წმ. სტანისლავის III ხარისხის (მახვილებითა და ბაბთით, 1865), წმ. ანას III (მახვილებითა და ბაბთით, 1866) და II (მახვილებით, 1877) ხარისხის, წმ. ვლადიმერის IV (1887) და III (1892) ხარისხების ორდენებით. ცოლად ჰყავდა (1869 წლიდან) სოფიო, თავად ალექსანდრე ბებუთოვის ასული. ჰყავდა 4 შვილი — ბარბარე, ანასტასია, გიორგი (გრიგოლ) და თამარი. კონსტანტინეს ძმები იყვნენ გენერლები მიხეილ ერისთავი და ნიკოლოზ ერისთავი. 

## ლიტერატურა 
* ჩიქოვანი ი., ქსნის ერისთავები, თბ., 2010. — გვ. 14.
## რესურსები ინტერნეტში 
* Эристов Константин Бидзинович — Генералитет российской императорской армии и флота.

კატეგორია:დაბადებული 23 მაისი
კატეგორია:დაბადებული 1836
კატეგორია:გორის მუნიციპალიტეტში დაბადებულები
კატეგორია:გარდაცვლილი 2 მაისი
კატეგორია:გარდაცვლილი 1897
კატეგორია:ქართველი სამხედრო მოღვაწეები
კატეგორია:რუსეთის იმპერიის გენერალ-მაიორები
კატეგორია:XIX საუკუნის ქართველები
ელდარ გუგავა

**ელდარ დავითის ძე გუგავა** (დ. 25 ნოემბერი, 1943, ცაგერი — გ. 30 მაისი, 2020, თბილისი) — ქართველი აგრონომი, სოფლის მეურნეობის მეცნიერებათა დოქტორი (1993), პროფესორი (1994).

1971 წელს დაამთავრა საქართველოს სასოფლო-სამეურნეო ინსტიტუტი. მუშაობდა იქვე ზოგადი მიწათმოქმედების კათედრის ასისტენტად, დოცენტად (1978-1985), ბოტანიკის კათედრის გამგედ (1985-2006). 2006 წლიდან საქართველოს სახელმწიფო აგრარული უნივერსიტეტის ბიოლოგიის დეპარტამენტის უფროსი და სრული პროფესორი. ეწეოდა სამეცნიერო მოღვაწეობას. დაჯილდოებულია ღირსების ორდენით (2006).

## ბიბლიოგრაფია 
* *გუგავა ე.*, მცენარეთა ეკოლოგია, თბ., 2003; 
* *გუგავა ე.*, სამკურნალო მცენარეთა მოყვანა, თბ., 2005; 
* *გუგავა ე.*, ბოტანიკა, თბ., 2010.

## ლიტერატურა
კატეგორია:დაბადებული 25 ნოემბერი
კატეგორია:დაბადებული 1943
კატეგორია:ცაგერში დაბადებულები
კატეგორია:გარდაცვლილი 30 მაისი
კატეგორია:გარდაცვლილი 2020
კატეგორია:ქართველი აგრონომები
კატეგორია:საქართველოს ღირსების ორდენის კავალრები
კატეგორია:სოფლის მეურნეობის მეცნიერებათა დოქტორები
კატეგორია:ქართველი პროფესორები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:ცაგერის მუნიციპალიტეტში დაბადებულები
შიო გუგეშაშვილი

**შიო ილიას ძე გუგეშაშვილი** (დ. 22 მაისი, 1908, გროზნო, ახლანდ. ჩეჩნეთის რესპუბლიკა, — გ. 7 სექტემბერი, 1989, თბილისი) — ქართველი თერაპევტი, მედიცინის მეცნიერებათა დოქტორი (1966), პროფესორი (1968), საქართველოს მეცნიერების დამსახურებული მოღვაწე (1980).

დაამთავრა თბილისის სახელმწიფო სამედიცინო ინსტიტუტი 1934 წელს. 1934-1941 და 1946-1958 მუშაობდა იქვე, შინაგან სნეულებათა პროპედევტიკის კათედრაზე; 1958–1986 იყო ამავე კათედრის გამგე, 1986-იდან — კონსულტანტი. II მსოფლიო ომის მონაწილე. სწავლობდა ორგანიზმში წყლისა და მკვრივ ნივთიერებათა ცვლას ნორმასა და პათოლოგიაში, კერძოდ, „ბოტკინის დაავადებისა“ (A ჰეპატიტი) და ბაქტერიული დიზენტერიის დროს. მიღებული აქვს სახელმწიფო ჯილდოები, მ. შ. საბრძოლო ორდენები.

## ბიბლიოგრაფია 
* შინაგან დაავადებათა პროპედევტიკა : სახელმძღვ. სამედ. ინ-ტის სტუდენტებისათვის (ავტორი) // ნაწ. 2.. - თბილისი, განათლება, 1995. - 552გვ.
* შინაგან დაავადებათა პროპედევტიკა : სახელმძღვ. სამედ. ინ-ტის სტუდენტებისათვის (ავტორი) // ნაწ. 1.. - თბილისი, განათლება, 1991. - 559გვ.

## ლიტერატურა
## რესურსები ინტერნეტში
კატეგორია:დაბადებული 22 მაისი
კატეგორია:დაბადებული 1908
კატეგორია:გარდაცვლილი 7 სექტემბერი
კატეგორია:გარდაცვლილი 1989
კატეგორია:ქართველი თერაპევტები
კატეგორია:ქართველები მეორე მსოფლიო ომში
ნანი გუგუნავა

**ნანი ახმედის ასული გუგუნავა** (დ. 21 მარტი, 1937, ბათუმი, — გ. 8 მარტი, 2020) — ქართველი პედაგოგი და სახელმწიფო მოხელე; პედაგოგიურ მეცნიერებათა დოქტორი (1998), პროფესორი (2001).

დაამთავრა ბათუმის შოთა რუსთაველის სახელობის სახელმწიფო პედაგოგიური ინსტიტუტი 1961 წელს. 1961 წლიდან იქვე მუშაობდა სხვადასხვა პედაგოგიურ და ადმინისტრაციულ თანამდებობაზე. 1986-1993 წლებში იყო აჭარის ავტონომიური რესპუბლიკის მინისტრთა საბჭოს თავმჯდომარის მოადგილე, 1993-2004 წლებში — აჭარის განათლების მინისტრი. 2004 წელს, აჭარაში ასლან აბაშიძის მმართველობის ბოლო პერიოდში, არჩეული იყო აჭარის პარლამენტის სენატორად და სენატის სამდივნოს თავმჯდომარედ. 2009 წელს აირჩიეს ბათუმის შოთა რუსთაველის სახელობის სახელმწიფო უნივერსიტეტის სრულ პროფესორად. გამოქვეყნებული აქვს შრომები პედაგოგიური აღზრდისა და  ემიგრანტული ლიტერატურის პრობლემების შესახებ. დაჯილდოებულია ღირსების ორდენით (1997), მემედ აბაშიძის სახელობის სახელმწიფო პრემიით (1994).      

## ბიბლიოგრაფია 
* გუგუნავა ნ., აჭარის ქალთა საბჭოს ისტორიიდან (თანაავტორი). - ბათუმი, ს.ს. "გამომცემლობა აჭარა", 2010. - 416გვ.
* გუგუნავა ნ., განათლება აჭარაში ბოლო ათწლეულში (1990-2000 წლები) (ავტორი). - თბილისი, აჭარა, 2003. - 324 გვ.
* გუგუნავა ნ., მემედ აბაშიძე განმანათლებელი (ავტორი). - ბათუმი, "გამომცემლობა აჭარა", 1997. - 384გვ.

## ლიტერატურა
## რესურსები ინტერნეტში
## სქოლიო
კატეგორია:დაბადებული 21 მარტი
კატეგორია:დაბადებული 1937
კატეგორია:გარდაცვლილი 8 მარტი
კატეგორია:გარდაცვლილი 2020
კატეგორია:ბათუმში დაბადებულები
კატეგორია:ქართველი პედაგოგები
კატეგორია:ქართველი ქალი პოლიტიკოსები
კატეგორია:აჭარის ავტონომიური რესპუბლიკის განათლების, კულტურისა და სპორტის მინისტრები
ლაიმენ ებოტი

მინი|ლაიმენ ებოტი
**ლაიმენ ებოტი** (; დ. 18 დეკემბერი, 1835, როქსბარი, მასაჩუსეტსი, აშშ, — გ. 22 ოქტომბერი, 1922, ნიუ-იორკი, აშშ) — ამერიკელი კონგრეგაციონალისტი მღვდელი და თეოლოგი.

მწერალ ჯეკობ ებოტის შვილი. განათლებით იყო იურისტი, თუმცა მალევე შეუდგა თეოლოგიის შესწავლას და 1860 წელს მღვდლად აკურთხეს. 1870 წელს გახდა ჟურნალ „ილუსთრეითიდ ქრისჩენ უიკლის“ (Illustrated Christian Weekly) რედაქტორი, 1881 წელს კი — ჰენრი უორდ ბიჩერის მიერ დაარსებული „ქრისჩენ იუნიონის“ (Christian Union) მთავარი რედაქტორი. 1888 წელს გადაიბარა ბიჩერის კათედრა ბრუკლინში. ებოტი გახდა „სოციალური სახარების“ მოძრაობის ერთ-ერთი ლიდერი. პროსტესტანტიზმის წიაღში წარმოშობილი ეს მოძღვრება სოციალური და ეკონომიკური პრობლემების გადაჭრას ქრისტიანული ეთიკის პრინციპებით ცდილობდა, უარყოფდა როგორც სოციალიზმს, ასევე „ლესე-ფერის“ კაპიტალიზმის პრინციპს. სხვა საზოგადოებრივი საკითხების შესახებ ებოტი ლიბერალური ევანგელისტური პროტესტანტიზმის პოზიციებზე იდგა, ცდილობდა ევოლუციის თეორიის რელიგიური თვალთახედვით ახსნას.

## რესურსები ინტერნეტში
კატეგორია:დაბადებული 18 დეკემბერი
კატეგორია:დაბადებული 1835
კატეგორია:გარდაცვლილი 22 ოქტომბერი
კატეგორია:გარდაცვლილი 1922
კატეგორია:ამერიკელი სასულიერო მოღვაწეები
კატეგორია:პროტესტანტი მწერლები
კატეგორია:ნიუ-იორკში გარდაცვლილები
გურზმუცელა ნემსიყლაპია

**გურზმუცელა ნემსიყლაპია** () — მწერი გურზმუცელასებრთა ოჯახისა. მკვეთრი შეფერილობის მოზრდილი ნემსიყლაპიაა. გავრცელებულია წინა აზიაში, პელოპონესის ნახევარკუნძულზე (საბერძნეთი), ამიერკავკასიასა და შუა აზიის მთებში, საქართველოში – მხოლოდ ლაგოდეხში. იშვიათი სახეობაა. უფრო ხშირად გვხვდება არაქსის შუა დინების მიდამოებში და ყარაბაღის ზეგანზე. ბინადრობს მთის მდინარეებსა და ანკარა ნაკადულებთან. ფრენს მაისის ბოლოდან ივლისის ბოლომდე. მთაში ვრცელდება ზღვის დონიდან 1300 მეტრამდე, ეკოლოგიური თვალსაზრისით მეტად საინტერესო სახეობაა. ახასიათებს ინტენსიური ფორმათწარმოქმნის პროცესი. შეტანილია „საქართველოს წითელ წიგნში“.

## ლიტერატურა 
კატეგორია:გურზმუცელა
კატეგორია:საქართველოს წითელ წიგნში შეტანილი ცხოველები
გიგუშა ერისთავი

200პქ|მინი|მარჯვნივ
**გიორგი (გიგუშა) ნიკოლოზის ძე ერისთავი** (დ. 3 ოქტომბერი, 1875, თბილისი — გ. 10 მაისი, 1947, პარიზი) — საქართველოს დემოკრატიული რესპუბლიკის გენერალი (1918), ქსნის ერისთავთა საგვარეულოდან. გენერლების ნიკოლოზ ერისთავის ძე და ალექსანდრე ერისთავის ძმა, მერი შერვაშიძის მეუღლე. 

დაამთავრა თბილისის კადეტთა კორპუსი, შემდეგ — პაჟთა კორპუსი. მსახურობდა ლაიბგვარდიის ულანთა პოლკში. 1914 წლიდან პოლკოვნიკის ჩინით მეთაურობდა ამ პოლკს. მინიჭებული ჰქონდა ფლიგელ-ადიუტანტის წოდება. 1917 წლიდან თადარიგში გავიდა, ცხოვრობდა თბილისში. 1918–1921 წლებში გენერლის ჩინით მეთაურობდა ქართული არმიის ცხენოსანთა კორპუსს. ქართულ არმიასთან ერთად დაიხია ბათუმამდე, შემდეგ ემიგრაციაში წავიდა საფრანგეთში. დაჯილდოებულია წმინდა ვლადიმირის სხვადასხვა ხარისხის ორდენებით, საფრანგეთის საპატიო ლეგიონის ორდენის კომანდორის ჯვრით, იტალიის წმინდა მავრიკის და ლაზარეს ორდენის კომანდორის ჯვრით. დაკრძალულია პარიზთან ახლოს, სენტ-ჟენევიევ დე ბუას სასაფლაოზე.

## ლიტერატურა 
* *Гогитидзе М.*, Грузинский генералитет (1699–1921), К., 2001;
* მისივე, Военная элита Кавказа, I, Тб., 2007;

## რესურსები ინტერნეტში 
კატეგორია:დაბადებული 3 ოქტომბერი
კატეგორია:დაბადებული 1875
კატეგორია:თბილისში დაბადებულები
კატეგორია:გარდაცვლილი 10 მაისი
კატეგორია:გარდაცვლილი 1947
კატეგორია:ქართველი ემიგრანტები
კატეგორია:ქართველი სამხედრო მოღვაწეები
აზერბაიჯანის ეკონომიკური რეფორმების ანალიზისა და კომუნიკაციის ცენტრი

**ეკონომიკური რეფორმების ანალიზისა და კომუნიკაციის ცენტრი** () არის იურიდიული პირი, რომელიც სთავაზობს წინადადებებს ეკონომიკური რეფორმების მისაღწევად, ანალიტიკური მონაცემების ანალიზით, რომელიც შეძენილია მაკრო და მიკროეკონომიკური დონის კვლევების საფუძველზე. ცენტრი უზრუნველყოფს აზერბაიჯანის მდგრად ეკონომიკურ განვითარებას. ის მდებარეობს აზერბაიჯანის დედაქალაქ ბაქოში. ვუსალ გასიმლი არის ცენტრის აღმასრულებელი დირექტორი 2016 წლის 2 მაისიდან.

## ისტორია 
ეკონომიკური რეფორმებისა და კომუნიკაციის ანალიზის ცენტრი შეიქმნა 2016 წლის 20 აპრილის 879 პრეზიდენტის ბრძანებულების თანახმად.

ცენტრის საკანონმდებლო ბაზა არის აზერბაიჯანის რესპუბლიკის კონსტიტუცია, აზერბაიჯანის მთავრობის მიერ ხელმოწერილი საერთაშორისო ხელშეკრულებები, კანონი ”საჯარო იურიდიული პირების შესახებ”, აზერბაიჯანის პრეზიდენტის ბრძანებები, აზერბაიჯანის მინისტრთა კაბინეტის დადგენილებები და ბრძანებები, იურიდიული აქტები, წესდება და ა.შ.

ცენტრის საქმიანობას ზედამხედველობას უწევს აზერბაიჯანის პრეზიდენტი

## სამეთვალყურეო საბჭო 
2016 წლის 20 აპრილის #879 დადგენილების შესაბამისად, ცენტრის საერთო ხელმძღვანელობას ახორციელებს სამეთვალყურეო საბჭო, რომელიც შედგება 3 ადამიანისგან. გამგეობას და საბჭოს სხვა წევრებს თანამდებობაზე ნიშნავს და თანამდებობიდან ათავისუფლებს აზერბაიჯანის რესპუბლიკის პრეზიდენტი. საბჭოს წევრთა უფლებამოსილების ვადაა 5 წელი. ნათიგ ამიროვი, აზერბაიჯანის რესპუბლიკის პრეზიდენტის თანაშემწე ეკონომიკური რეფორმებისთვის, არის სამეთვალყურეო საბჭოს თავმჯდომარე.

ინამ კარიმოვი და ვუსალ ჰუსეინოვი არიან საბჭოს წევრები. 

## რესურსები ინტერნეტში 
* ოფიციალური ვებ-გვერდი

## სქოლიო 
კატეგორია:აზერბაიჯანის სახელმწიფო უწყებები
კატეგორია:სახელმწიფო უწყებები ქვეყნების მიხედვით
კატეგორია:აზერბაიჯანის ორგანიზაციები
ჯონ ებოტი

მინი|სერ ჯონ ებოტი
სერ **ჯონ-ჯოზეფ-კოლდუელ ებოტი** (; დ. 12 მარტი, 1821, სენტ-ენდრიუსი, ახლანდ. კვებეკი, კანადა, — გ. 30 ოქტომბერი, 1893, მონრეალი) — კანადელი იურისტი და სახელმწიფო მოღვაწე, კანადის პრემიერ-მინისტრი 1891-1892 წლებში.

დაამთავრა მაკგილის უნივერსიტეტი (1847). ეწეოდა საადვოკატო საქმიანობას და 1862 გახდა სამეფო ადვოკატი. იყო მაკგილის უნივერსიტეტის იურიდიული სკოლის დეკანი (1855-1880), კანადის საკანონმდებლო კრების წევრი (1857–1874, 1880–1887). 1891 წლის ივნისში, ჯონ მაკდონადლის გარდაცვალების შემდეგ აირჩიეს კანადის პრემიერ-მინისტრად, თუმცა ჯანმრთელობის გაუარესების გამო 1892 წლის ნოემბერში გადადგა.

## რესურსები ინტერნეტში
კატეგორია:დაბადებული 12 მარტი
კატეგორია:დაბადებული 1821
კატეგორია:გარდაცვლილი 30 ოქტომბერი
კატეგორია:გარდაცვლილი 1893
კატეგორია:კანადის პრემიერ-მინისტრები
აზერბაიჯანის რესპუბლიკის ანგარიშების პალატა

**აზერბაიჯანის რესპუბლიკის ანგარიშების პალატა** () — სახელმწიფო საბიუჯეტო და ფინანსური ზედამხედველობის ორგანო, აზერბაიჯანის რესპუბლიკის უმაღლესი ფინანსური კონტროლის ორგანო. ექვემდებარება აზერბაიჯანის რესპუბლიკის ეროვნულ ასამბლეას. ანგარიშის პალატის თავმჯდომარეა *ვიუგარ გიულმამედოვი* (2013 წლის 22 ნოემბრიდან).

## ისტორია 
აზერბაიჯანის ანგარიშების პალატა შეიქმნა აზერბაიჯანის კონსტიტუციის 92-ე მუხლის შესაბამისად. მისი შექმნის შესახებ კანონს  ხელი მოეწერა 1999 წლის 2 ივნისს აზერბაიჯანის რესპუბლიკის მაშინდელი პრეზიდენტის ჰეიდარ ალიევის მიერ. 2001 წლის 7 დეკემბერს პალატამ დაიწყო ფუნქციონირება.

### ფუნქციონირება 
თავმჯდომარეს, თავმჯდომარის მოადგილეს და აუდიტორს ნიშნავს და თანამდებობიდან ათავისუფლებს აზერბაიჯანის რესპუბლიკის ეროვნული ასამბლეა (მილი მეჯლისი).

2010 წელს, სხეულის ოფიციალური ვებსაიტის ინგლისურენოვანმა ვერსიამ დაიწყო მუშაობა.

2017 წლის დეკემბერში დამტკიცდა ცვლილებები "ანგარიშთა პალატის შესახებ" კანონში, რომელიც პალატას აძლევდა უფლებას მიმართოს გენერალურ პროკურატურას არა მხოლოდ დანაშაულის ნიშნით ჩადენის შემთხვევაში. ასევე ადმინისტრაციულ სამართალდარღვევათა ნიშნით ჩადენილი დანაშაულებისათვის.

## თავმჯდომარეები 
წესდების თანახმად, ანგარიშების პალატის თავმჯდომარის უფლებამოსილების ვადაა 7 წელი.

პალატის თავმჯდომარეები:

* ნამიგ ნასრულაევი (2001-2007)
* ჰეიდარ ასადოვი (2007-2013)
* ვიუგარ გიულმამედოვი (2013 - დღემდე).

## რესურსები ინტერნეტში 
* ოფიციალური ვებ-გვერდი

## სქოლიო 
კატეგორია:აზერბაიჯანის სახელმწიფო უწყებები
კატეგორია:აზერბაიჯანის ორგანიზაციები
აბდ ალ-მუმინი

**აბდ ალ-მუმინი**, სრული სახელი: აბუ მუჰამად აბდ ალ-მუმინ იბნ ალი იბნ ალვი იბნ იალა ალ-ყუმი (; დ. დაახლ. 1094, სოფ. თაგრა, ახლანდ. ალჟირი, — გ. 1163, რაბათი, ახლანდ. მაროკო) — ბერბერი რელიგიური და სახელმწიფო მოღვაწე, ალმოჰადების პირველი ხალიფა (1147–1163).

დაიბადა მეთუნუქის ოჯახში. დაახლოებით 1117 წელს გახდა ბერბერი მუსულმანი სწავლულისა და ალმოჰადების მოძრაობის დამაარსებლის — იბნ თუმართის მიმდევარი. მასთან ერთად იბრძოდა ალმორავიდების ხელისუფლების წინააღმდეგ. 1130 წელს იბნ თუმართის გარდაცვალების შემდეგ ალმოჰადების ლიდერი გახდა და მომდევნო 17 წლის მანძილზე ხელმძღვანელობდა ალმორავიდების წინააღმდეგ ბრძოლას. საბოლოოდ დაამარცხა ისინი მარაქეშთან ბრძოლაში 1147 წელს, თავი ხალიფად გამოაცხადა და ქალაქი თავის სატახტოდ აქცია. მომდევნო წლებში საკუთარ ძალაუფლებას დაუქვემდებარა მთელი ჩრდილოეთი აფრიკა ეგვიპტის დასავლეთით, ილაშქრა ალ-ანდალუსიაში.

## რესურსები ინტერნეტში
კატეგორია:ბერბერები
კატეგორია:ალმოჰადები
კატეგორია:დაბადებული 1090-იანები
კატეგორია:გარდაცვლილი 1163
ბოროსილიკატის მინა

**ბოროსილიკატის მინა** — მინის ერთ-ერთი სახეობა, რომელიც მზადდება სილიციუმის დიოქსიდისა და ბორის ოქსიდის ნარევისგან. ძირითადად გამოიყენება ქიმიური ჭურჭლის: სინჯარების, კოლბების და ა.შ დასამზადებლად მისი თვისების გამო, რითაც მინა უძლებს მაღალ ტემპერატურას.

## შემადგენლობა
* 70 % à 80 % სილიციუმის დიოქსიდი (SiO2) 
* 7 % à 13 % ბორის ოქსიდი (B2O3).
* 4 % à 8 % ნატრიუმის და კალიუმის ოქსიდები (Na2O; K2O)
* 2 % à 7 % ალუმინის ოქსიდი (Al2O3)
* 0 % à 5 % ტუტემიწა ლითონის ოქსიდები (CaO, MgO...)

## რესურსები ინტერნეტში
* ბოროსილიკატის მინის თვისებები 
* ბოროსილიკატის მინის შემადგენლობა 

კატეგორია:მინა
აზერბაიჯანის საერთაშორისო ურთიერთობების ანალიზის ცენტრი

**საერთაშორისო ურთიერთობების ანალიზის ცენტრი** () — აანალიზებს რეგიონში და მსოფლიოში მიმდინარე პროცესებს, უსაფრთხოების საკითხებს, მათ შორის მთიანი ყარაბაღის კონფლიქტის ასპექტებს. საერთაშორისო ურთიერთობების ანალიზის ცენტრი მონაწილეობს აზერბაიჯანის პოზიციის წარმოდგენაში საერთაშორისო საკითხებსა და დიპლომატიაზე. ცენტრი მდებარეობს ბაქოში.

## ისტორია 
საერთაშორისო ურთიერთობების ანალიზის ცენტრი შეიქმნა პრეზიდენტ ილჰამ ალიევის #515 ბრძანებულებით 2019 წლის თებერვალში

ცენტრი იყენებს კორპორატიული მართვის მოდელს ორგანიზაციებში და ოპერაციებში. დირექტორთა საბჭო შედგება 3 ადამიანისგან.

## დაფინანსება 
ცენტრის საწყისი რეგისტრირებული კაპიტალი შეადგენს 100.000 მანატს. ძირითადად, დაფინანსებულია ქარტიის ფონდისა და მთავრობის მიერ (სახელმწიფო ბიუჯეტი). ფინანსების სხვა წყაროა შემოწირულობები, გრანტები, სუბიექტისთვის მოზიდული ინვესტიციები და სხვა სახსრები კანონის შესაბამისად.

### მოვალეობები 
ცენტრის მოვალეობები და უფლებები განისაზღვრება პრეზიდენტის ბრძანებულებით:

* მონაწილეობა მიიღოს საკანონმდებლო აქტების, განვითარების კონცეფციების და მის საქმიანობასთან დაკავშირებული მიზნობრივი პროგრამების შემუშავებასა და განხორციელებაში
* მოიძიონ უცხო სახელმწიფოებთან ურთიერთობის განვითარების ახალი მიდგომები აზერბაიჯანის რესპუბლიკის სტრატეგიული ინტერესების შესაბამისად
* განახორციელოს სამეცნიერო და გამოყენებითი კვლევები საზოგადოებრივი და კერძო ორგანიზაციების დაკვეთით
* მოამზადონ დამოუკიდებელი მოხსენებები, საექსპერტო მოსაზრებები და პროგნოზები საერთაშორისო მოვლენების, პროცესებისა და ურთიერთობების შესახებ
* ინფორმაციის მიწოდება აზერბაიჯანის რესპუბლიკის საგარეო პოლიტიკის საკითხებზე
* წინადადებების წარდგენა საერთაშორისო ხელშეკრულებების შესახებ აზერბაიჯანის რესპუბლიკის შეერთების შესახებ
* ჩაატაროს კვლევა, შექმნას სამუშაო ჯგუფები და კომისიები, რომლებიც დაკავშირებულია საქმიანობის სფეროებთან
* მოსაზრებები და წინადადებები საქმიანობის მიმართულებების შესახებ, ანალიზისა და განზოგადებების ჩატარება, ანალიტიკური მასალების მომზადება
* მოაწყოს კონფერენციები, შეხვედრები, სემინარები და საქმიანობის სფეროებთან დაკავშირებული სხვა ღონისძიებები
* კანონმდებლობის შესაბამისად, ჩართონ დამოუკიდებელი ექსპერტები და სპეციალისტები თავიანთ საქმიანობაში

## სქოლიო 
კატეგორია:აზერბაიჯანის ორგანიზაციები
კატეგორია:აზერბაიჯანის სახელმწიფო უწყებები
American Broadcasting Company

**The American Broadcasting Company** (, „ემერიკან ბროდკასტინგ კომპანი“ — ამერიკის სამაუწყებლო კომპანია), შემოკლებით: **ABC** („ეი-ბი-სი“) — ერთ-ერთი უდიდესი რადიო და სატელევიზიო სამაუწყებლო ქსელი ამერიკის შეერთებული შტატებში, The Walt Disney Company-ის („უოლტ-დისნეი კომპანი“) საკუთრება.

„ეი-ბი-სის“ დაარსება დაკავშირებულია 1928 წელს გაფართოების პროცესში მყოფი National Broadcasting Company-ის („ენ-ბი-სი“) რადიო ქსელის დაყოფასთან. 1941 წელს „ენ-ბი-სიმ“ თავისი ე.წ. ლურჯი საქსელო მაუწყებლობა მიჰყიდა ედვარდ ჯ. ნობელს, რომელმაც კომპანიას ამჟამინდელი სახელი მიანიჭა. 1953 წელს United Paramount Theaters-ის („იუნაითედ პარამაუნტ თეატერზ“) მიერთების შემდეგ, „ეი-ბი-სი“ ამერიკის სატელევიზიო ინდუსტრიაში ერთ-ერთ წამყვან კომპანიად იქცა. მისი განსაკუთრებული სფერო სპორტული მაუწყებლობა იყო. 1961 წელს დაამკვიდრა რეპორტაჟების მსვლელობისას საინტერესო მომენტების განმეორებითი ჩვენება (ინგლ. instant replay). 1985 წელს კომპანია შეიძინა Capital Cities Communications-მა („კაპიტალ სიტიზ კომუნიქეიშენზ“), ხოლო 1995 წელს — კომპანია „უოლტ-დისნეიმ“.

## რესურსები ინტერნეტში
კატეგორია:აშშ-ის სამაუწყებლო კომპანიები
აზერბაიჯანის საპარლამენტო არჩევნები (2020)

აზერბაიჯანში საპარლამენტო არჩევნები ჩატარდა 2020 წლის 9 თებერვალს. ეს იყო პირველი რიგგარეშე საპარლამენტო არჩევნები აზერბაიჯანის ისტორიაში.

## ვადამდელი არჩევნების ისტორია 
საპარლამენტო არჩევნები უნდა ჩატარებულიყო 2020 წლის ნოემბერში. 2019 წლის ნოემბერში მმართველი პარტიის დეპუტატებმა შესთავაზეს ინიციატივა, რომ დაითხოვონ აზერბაიჯანის ეროვნული ასამბლეა. 2 დეკემბერს, მილი მეჯლისის უმრავლესობამ მიიღო დადგენილება, რომლითაც მოითხოვდა ვადამდელი საპარლამენტო არჩევნების ჩატარებას. 7 დეკემბერს აზერბაიჯანის ცესკო-მ დაიწყო ვადამდელი არჩევნების პროცესი.

## კამპანია 
კანდიდატთა რეგისტრაციისთვის დოკუმენტები მიიღეს 21 დეკემბრიდან 10 იანვრამდე. საარჩევნო კამპანია დაიწყო 2020 წლის 17 იანვარს და დასრულდა 2020 წლის 8 თებერვალს, 08:00 საათზე.

## ხმის მიცემა 
აზერბაიჯანში საპარლამენტო არჩევნებზე ხმის მიცემა დაიწყო 08:00 საათზე და დასრულდა 2020 წლის 9 თებერვალს 19:00 საათზე .

## შედეგები 
## სქოლიო 
კატეგორია:აზერბაიჯანის საკანონმდებლო ორგანოს არჩევნები
კოლგუევი

**კოლგუევი** (, ) — კუნძული ბერენცის ზღვის სამხრეთ-აღმოსავლეთ ნაწილში, რუსეთში, არხანგელსკის ოლქში (ნენთა ავტონომიური ოკრუგი). მდებარეობს კონტინენტიდან 80 კმ-ში. ფართობი დაახლ. 5,2 ათ. კმ², სიგრძე დაახლ. 90 კმ, სიგანე დაახლ. 60 კმ. სიმაღლე 173 მეტრამდე (მთა პაარკოვ-სარლოპი). სანაპირო ხაზი სუსტადაა დანაწევრებული. სამხრეთიდან და აღმოსავლეთიდან აკრავს ქვიშის ცელები — ტონკიე-კოშკი და ვოსტოჩნიე-კოშკი. ჭარბობს ბორცვიან-მორენული რელიეფი; ცენტრალურ ნაწილში კარგადაა შემონახული თოვლნარით გამომუშავებული ცალკეული სერები და ბორცვები. მრავლადაა ტბები (უდიდესი — პესჩანოე) და ჭაობები, პატარა მდინარეები და ნაკადულები. კლიმატი — ზომიერი კონტინენტური, ცივი, ზღვიურის თვისებებით. ყველაზე ცივი თვის (მარტი) საშუალო ტემპერატურაა 14 °С, ყველაზე თბილისა (აგვისტო) — 9 °С. ნალექები დაახლ. 350 მმ წელიწადში. დამახასიათებელია ევროპის არქტიკული ხავს-ლიქენიანი ტუნდრა, სამხრეთში — ბუჩქნარიანი ტუნდა. განვითარებულია მეირმეობა, თევზჭერა, ნადირობა და ბეწვის სარეწი. ნავთობის მოვოპება. დასახლებული პუნქტებია ბუგრინო და სევერნი. კუნძულის სახელი XVI–XVII საუკუნეების რუკებზე გვხვდება.

## ლიტერატურა 
* 

კატეგორია:რუსეთის კუნძულები
კატეგორია:ბარენცის ზღვის კუნძულები
კატეგორია:კუნძულები ანბანის მიხედვით
მევლუდ ლობჟანიძე

**მევლუდ ლობჟანიძე** (დ. 2 ნოემბერი, 1968) — ქართველი სპორტსმენი (ძიუდო), საქართველოს ჩემპიონატის ვერცხლის პრიზიორი (1996 ), ეევროპის გუნდური ჩემპიონატის გამარჯვებული (1996, სანქტ-პეტერბურგი, რუსეთი), ატლანტის XXVI ოლიმპიადის მონაწილე.

## ძირითადი შედეგები 
## რესურსები ინტერნეტში 
* მევლუდ ლობჟანიძე  — ქართული სპორტი

კატეგორია:დაბადებული 2 ნოემბერი
კატეგორია:დაბადებული 1968
კატეგორია:ქართველი ძიუდოისტები
კატეგორია:ცოცხალი ადამიანები
შემოქმედის მაცხოვრის ხატი

[მინი|შემოქმედის მაცხოვრის ხატი, [დიმიტრი ერმაკოვი|დ. ერმაკოვი №126]]
**შემოქმედის მაცხოვრის ხატი** — მაცხოვრის, ოქროს პერანგიანი ხატი (45x34 სმ.), ჩასმულია 1 არშინი და 4 ვერშოკის სიგრძისა და 1 არშინი სიგანის (90x72 სმ) მეორე დიდ ხატში, რომელიც მოჭედილია მოოქროვილი ვერცხლით. მასზე რელიეფურად გამოსახული იყო წმინდანები. ხატი ინახებოდა შემოქმედის მონასტერში და თარიღდება XVII საუკუნით. ამჟამად ხატი დაკარგულია.

1847-1848 წელს მარი ბროსემ იმოგზაურა დასავლეთ საქართველოში, თუმცა ის გურიაში არ იმყოფებოდა. მას გურიის ტექსტები მიაწოდეს მიქაელ ბარათაშვილმა და ადამ ტრჟასკოვსკიმ, რომლებიც თავის 1851 წელის ნაშრომს თან დაურთო. 

1870 წელს ხატი ინახულა და გადაიღო დიმიტრი ერმაკოვმა. მარი ბროსე აღნიშნულ ხატს აღწერს, როგორც დიმიტრი ერმაკოვის ფოტო №126-ს. ხატი, დიმიტრი ერმაკოვის კოლექციაში გვხვდება ასევე №13464 ფოტოზეც.

1873 წელს ხატი ინახულა დიმიტრი ბაქრაძემ, ხოლო 1890 წელს თავის შრომაში ნიკოდიმ კონდაკოვმაც შეიტანა. ხატზე მოხსენიებულნი არიან: გიორგი II გურიელი, მისი მეუღლე ელენე და ძე მამია II გურიელი, ასევე შემოქმედის წინამძღვარი სერაპიონი (მაჭუტაძე), შემოქმედელი მალაქია ბატონიშვილი, შემოქმედელი მიტროპოლიტი ნიკოლოზი, შემოქმედელი მიტროპოლიტი იაკობი (დუმბაძე), იესე კანდელაკი და გულშან ცეცხლაძის ასული.

## ხატის აღწერა
დიდი ხატის წინ ქვემო არშიაზე იკითხებოდა შემდეგი ასომთავრული წარწერა:

თვით მაცხოვრის შუახატზე წინ ქვევით იყო ანაბეჭდი უკვე აძრობილი არშიის ხეზე:

ზურგის მხარეზე ვერცხლის გარსამოსზე იკითხებოდა ასომთავრული წარწერა:

ზურგის ქვემო ნაწილზე:

ხოლო ზურგის არშიაზე იკითხებოდა:

## ლიტერატურა
*Бакрадзе Д., „Археологическое путешествие по Гурии и Адчаре“. СПб. ст. 120-121, 1878г.
*Кондаков Н. П., Бакрадзе Д. „Опись памятников древности в некоторых храмах и монастырях Грузии“. СПб. ст. 111-113, 1890г.

## სქოლიო
კატეგორია:შემოქმედის მონასტერი
კატეგორია:ქართული ხატები
ხათუნა ლორიგი

მინი|ხათუნა ლორიგი (ქვრივიშვილი) 2012 წლის ზაფხულის ოლიმპიადაზე.
**ხათუნა ლორიგი (ქვრივიშვილი)** (დ. 1 იანვარი, 1974, თბილისი) — ქართველი სპორტსმენი ქალი (მშვილდოსნობა), 1992 წლის ბარსელონას ოლიმპიური თამაშების ბრინჯაოს პრიზიორი გუნდურში, მსოფლიო ჩემპიონატის ბრინჯაოს პრიზიორი (2013, ბელექი, თურქეთი; მიქსი), ევროპის ორგზის ჩემპიონი გუნდურში (1990, ბარსელონა, ესპანეთი; 1992, ვალეტა, მალტა) და ასევე ევროპის ჩემპიონი პირადში (1992, ვალეტა, მალტა). ევროპის ჩემპიონატის ბრინჯაოს პრიზიორი (1990, ბარსელონა, ესპანეთი), ახალგაზრდებში ევროპის ჩემპიონი (1989). 

1996 წელს ატლანტის, ხოლო 2000 წელს სიდნეის ოლიმპიადებში საქართველოს სახელით მონაწილეობდა და 40 სპორტსმენს შორის ვერ მოხვდა. 2007 წლიდან ამერიკის შეერთებული შტატების მოქალაქეა და ამ ქვეყნის მშვილდოსანთა ნაკრების წევრი. ხათუნა ლორიგის მიღწევები ამერიკის მშვილდოსანთა ნაკრების წევრის სახელით — პანამერიკული თამაშების ჩემპიონი ( 2015, ტორონტო, კანადა; 2019, ლიმა, პერუ; გუნდური), პანამერიკული თამაშების ვიცე-ჩემპიონი (2011, გვადალახარა, მექსიკა, გუნდური; 2019, ლიმა, პერუ), პანამერიკული თამაშების ბრინჯაოს პრიზიორი ( 2015 ტორონტო, კანადა; გუნდური), მსოფლიო თასის გამარჯვებული (2010, ედინბურგი, შოტლანდია; მიქსი).

## ძირითადი შედეგები 
## რესურსები ინტერნეტში 
* ხათუნა ლორიგი (ქვრივიშვილი)  — ქართული სპორტი

კატეგორია:დაბადებული 1 იანვარი
კატეგორია:დაბადებული 1974
კატეგორია:თბილისში დაბადებულები
კატეგორია:ქალები სპორტში
კატეგორია:ქართველი მშვილდოსნები
კატეგორია:ქართველები ამერიკის შეერთებულ შტატებში
კატეგორია:ცოცხალი ადამიანები
ესკერხან მადიევი

**ესკერხან მადიევი** (დ.12 თებერვალი, 1998, აჩხოი-მართანი, რუსეთი) — ქართველი სპორტსმენი (კრივი), ახალგაზრდებს შორის ევროპის ჩემპიონატის ბრინჯაოს მედლის პრიზიორი (2015, კოლობჟეგი, პოლონეთი), 22 წლამდელებს შორის ევროპის ჩემპიონი (2017, ბრაილა, რუმინეთი).

## ძირითადი შედეგები 
## რესურსები ინტერნეტში
* Olympedia

კატეგორია:დაბადებული 12 თებერვალი
კატეგორია:დაბადებული 1998
კატეგორია:ქართველი მოკრივეები
კატეგორია:ცოცხალი ადამიანები
ალმასხან გუგუშვილი

**ალმასხან შოთას ძე გუგუშვილი** (დ. 7 ოქტომბერი, 1937, თბილისი, — გ. 10 დეკემბერი, 2003, იქვე) — ქართველი ინჟინერ-ელექტრიკოსი; ტექნიკის მეცნიერებათა დოქტორი (1986), პროფესორი (1991). 

დაამთავრა საქართველოს პოლიტექნიკური ინსტიტუტის ავტომატიკისა და გამოთვლითი ტექნიკის ფაკულტეტი (1960). 1960–1963 მუშაობდა თბილისის ხელსაწყოთმშენებლობის სამეცნიერო-კვლევით ინსტიტუტში. 1967 წლიდან იყო საქართველოს პოლიტექნიკური ინსტიტუტის ავტომატიკისა და ტელემექანიკის კათედრის დოცენტი, 1977 წლიდან — ამავე კათედრის გამგე. გუგუშვილის სამეცნიერო და მეთოლოგიური შრომები ეხება არაწრფივი სისტემების იდენტიფიკაციას, ოპტიმალური და ადაპტური მართვის თეორიას, გამოსახულების ციფრული დამუშავებისა და კომპიუტერული გრაფიკის აქტუალურ საკითხებს, ენერგეტიკის თეორიის გამოყენებას მართვის თეორიაში. 2001 წელს მისი ხელმძღვანელობით საქართველოს მეცნიერებათა აკადემიის ხელნაწერთა ინსტიტუტში ჩატარდა სამუშაოები ხელოვნური კლიმატის მართვის სისტემის შესაქმნელად. 2004 წელს მიენიჭა საქართველოს სახელმწიფო პრემია (გარდაცვალების შემდეგ). დაჯილდოებულია ღირსების ორდენით (2003).

## ბიბლიოგრაფია 
* ოპტიმალური და ადაპტური სისტემები, ტ. 1–3, თბ., 1997; 
* მართვის თეორია. წრფივი და არაწრფივი სისტემები, წგ. 1–2, თბ., 1999; 
* სინერგეტიკა, თბ., 2000; 
* ოპტიმიზაციის მეთოდები, თბ., 2002; 
* Принцип симметрии в идентификации нелинейных объектов управления, Тб., 1998. 

## ლიტერატურა
## რესურსები ინტერნეტში
კატეგორია:დაბადებული 7 ოქტომბერი
კატეგორია:დაბადებული 1937
კატეგორია:გარდაცვლილი 10 დეკემბერი
კატეგორია:გარდაცვლილი 2003
კატეგორია:ქართველი ინჟინრები
კატეგორია:საქართველოს სახელმწიფო პრემიის ლაურეატები
კატეგორია:საქართველოს ღირსების ორდენის კავალრები
კატეგორია:თბილისში დაბადებულები
ა